Beleggings: Hou dit eenvoudig | Netwerk24
Beleggings: Hou dit eenvoudig
Ek het onlangs saam met 'n paar beleggers koffie gedrink wat ongeveer tien jaar gelede begin belê het (o ja, alles ooreenkomstig die Covid-19-reëls). Ons het oor ditjies en datjies in die beleggingswêreld gesels, maar toe neem die gesprek 'n interessante wending.
Ek het gevra wat hulle oorspronklik oor beleggings geglo het, maar nou nie meer glo nie. Almal van hulle het dieselfde antwoord gegee; almal het gedink dit sou ongelooflik moeilik wees en dat dit eintlik net vir kundiges was.
Maar nou 'n dekade later besef hulle dis eintlik eenvoudig. Dis regtig nie net vir foendi's nie. Enigiemand kan dit doen. Die kernpunt was dat hulle gedink het hulle moet rekeningkundiges wees wat allerhande waardasietegnieke kan doen, soos verdiskonteerde kontantvloei, maar nou koop hulle maatskappye wat hulle verstaan en wat positiewe verdienstepotensiaal het.